Ján Marton

N E K T Á R

Elektronická kniha

Text © Ján Marton, 2025
V roku 2025 vydalo vydavateľstvo © HladoHlas Group, spol. s r. o.
ako svoju 118. publikáciu
Jazyková úprava Anna Fričová
Zalomenie vnútra Pavel „Hirax“ Baričák
Autoportréty Martina B. (Instagram: Xixinka)
Autor fotografie autora Ľubo Perunko
Vydanie prvé, Martin, 2025
Vytlačila Books Factory Sp

Objednávky:
HladoHlas, Rumunskej armády 1/6, Martin 036 01
www.hladohlas.sk, objednavky@hladohlas.sk

Kontakt na autora:
Facebook: Ján Marton (autor)

ISBN 978-80-82616-048-5

„Ponorte sa do seba. Vypátrajte príčinu, ktorá vám káže písať, skúmajte, či rozprestiera svoje korene v najhlbšom mieste vášho srdca, priznajte sa, či by ste museli zomrieť, keby vám bolo zakázané písať. Toto predovšetkým – spytujte sa seba v najtichšej hodine svojej noci: Musím písať?“

Rainer Maria Rilke

“Venujem ženám.”

Autor

Zjedla si mi srdce

Tvoje dlane ako strecha,

ako modré nebo

z papiera.

Prsty ako lúče

mojich smädných anjelov.

Otvorené doširoka ako lúka.

Plná snov.

A kufrov plných nehy,

pripravených na odlet

za veľkým treskom.

K malému stolu,

k ohňu aj vodu.

Máš tajnú vlohu,

nájsť v refréne slohu

a stíšiť telá mojich postáv.

Vôbec to vtedy nebolelo.

Keď si mi jedla srdce.

Nechaj spať šachovnice

Farby ti spia

v duši a mojej súši.

Keď kráčam po stopách

tvojej nehy.

Aj svet býva nemý,

keď nepočuje

spievať farebné tóny

v mojom sne.

Nechaj spať šachovnice,

nechaj spať tvoje telo.

V mojom.

Ako dúhový opar predstavy.

Ako sám sebe poddaný.

O slobode len básne.

Čakám, kým svet zhasne

a ja sa položím do teba.

Ako hviezdy do neba.

Odpusť mi

za deň, čo včera umrel,

a ja som to nestihol.

Povedať ti, ako mi chýbaš.

Koniec ukážky